આંકલાવ તાલુકો કેમિકલની ચોરી માટે કેટલાક સમયથી એક મહત્વનું સ્થળ બની ગયો છે. જેને લઈને આંકલાવમાં નવાખલ રોડ પર અને બીજુ આસોદર-વાસદ રોડ પર કેમિકલ માફિયા અડ્ડો જમાવ્યો છે. જેને લઇને તેમણે કેમિકલની ચોરી કરવામાં ઘણી સરળતા રહે છે. કારણકે વડોદરાથી નીકળતી કેમિકલની ટેન્કરોમાંથી વાસદથી આસોદર માર્ગ પર વચ્ચેથી કેમિકલ કાઢવામાં આવે છે અને ત્યારબાદ તે ટેન્કર આસોદર રહીને આણંદ જવા નીકળી જાય છે. જ્યારે બીજીબાજુ વડોદરાથી આવતાં ટેન્કરો ઊમેટા અને કિંખલોડ ચોકડી આવી જાય છે અને ત્યાંથી નવાખલ રોડ પર કેમિકલ ખાલી કરીને ટેન્કર આણંદ તરફ રવાના થઈ જાય છે.